
PËR NJË NDRYSHIM NË VENDIMIN NR.997, DATË 10.12.2010 TË KËSHILLIT TË MINISTRAVE “PËR TRAJTIMIN FINANCIAR TË PUNONJËSVE QË DËRGOHEN ME SHËRBIM JASHTË QENDRËS SË PUNËS, BRENDA VENDIT”, TË NDRYSHUAR

Në mbështetje të nenit 100 të Kushtetutës, të nenit 16 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 10 të ligjit nr. 119/2012, “Për buxhetin e vitit 2013”, me propozimin e Ministrit të Financave, Këshilli i Ministrave

VENDOSI:

Pika I e vendimit nr. 997, datë 10.12.2010 të Këshillit të Ministrave, të ndryshuar, ndryshohet si më poshtë vijon:
“I. Punonjësit e njësive të qeverisjes së përgjithshme, të cilët gjatë ditëve zyrtare të punës shkojnë me shërbim jashtë qendrës së punës, brenda vendit, trajtohen financiarisht për përballimin e shpenzimeve të shërbimit. Përjashtimisht, për punonjësit operacionalë të Policisë së Shtetit, punonjësit e Gardës së Republikës dhe punonjësit e Shërbimit Informativ të Shtetit, dërgimi me shërbim jashtë qendrës së punës nuk kufizohet me ditët zyrtare të punës.”. 
Ky vendim hyn në fuqi menjëherë dhe botohet në Fletoren Zyrtare.

